Tarig Abubakar

Tarig Ahmed Abubakar (4. huhtikuuta 1964 – 26. tammikuuta 1998) oli sudanilainen saksofonisti ja laulaja. Hän lähti vuonna 1986 Kairoon, jossa hän aloitti yhteistyön tunnetun balladien esittäjän Ali Hassan Kubanin kanssa. Hän esiintyi siellä kahden vuoden ajan ennen kuin lähti vuonna 1988 Kanadaan. Siellä hän perusti vuonna 1992 AfroNubians-yhtyeen, joka teki ensiesiintymisensä 9. lokakuuta 1992 Torontossa. Debyyttialbuminsa Abubakar julkaisi vuonna 1994 (Tour To Africa); tätä seurasivat albumit Great Africans (1995) ja Hobey Laik (1997). Abubakar palasi vierailulle kotimaahansa ja kuoli siellä auto-onnettomuudessa matkallaan Khartumin lentokentälle.

Lähteet 

Sudanilaiset muusikot
Vuonna 1964 syntyneet
Vuonna 1998 kuolleet